 **Veiledning til vakter i Brottet sommeren 2018**

Først vil jeg få takke for at dere stiller opp for å få forestillingene på plass. Nedenfor følger en anvisning på oppmøtetid, oppgaver og det som er nytt av året.

**Nytt av året**

Det er i år følgende forestillinger/konsert som trenger vakter:

• Musikkspillet **Brottsjø** med forestillinger 9., 10., 11. (premiere), 15., 18., og 25. (evt.- ekstraforestillinger). Forestillingene starter kl 20:30 og avsluttes senest 23:00.

• Barneforestillingen **«Kaptein Rødskjegg»:** 12., 13., og 14. juli. kl 18:00 – 19:15

• Konsert med «Norwegian Pink Floyd» 8. og 9. august., kl 20:00 – 22:00. Her har vi avtale om at kulturvernforeningen stiller med 3 vakter på hver av de to konsertene

Det er fra i år plassbestilling i Brottet på lik linje med andre teatersaler. Det betyr at spesielt områdevaktene vil ha som oppgave å veilede folk til riktig plass. Køsystemet vi har hatt tidligere, håper vi derfor å unngå i år. Øystein Bergersen som har vært guide og tilrettelegger, har dessverre måttet melde avbud i år p.g.a. sykdom. Vi jobber for å få på plass erstatter(e), men for oss alle betyr det at vi må veilede folk. I tillegg vil det bli satt opp salkart der folk på forhånd kan orientere seg om hvor plasser er. Personer med spesielle utfordringer vil bli tilvist plass på de nederste radene. **Det er ikke anledning til å ta med sitteunderlag ut over 50x50 cm inn i arenaen.** Alternative sitteunderlag vil være tilgjengelig.

Hvaler kulturvernforening har nå fått en fireårig skjenkebevilling for øl og vin med undertegnede som styrer og Ivar Helge Knudsen som stedfortreder. Dokumentasjon på skjenkebevillingen og alkoholloven vil ligge i kiosken. Skjenkeområdet, der det er tillatt å nyte alkohol kjøpt på stedet, vil bli tydelig merket.

**Tid for fremmøte**: Alle vakter, inkludert kiosken, møter kl 19:00

**Kiosken – 4 vakter**: tilrettelegging for salget, kassebetjening/salgsoppgjør, rydding i og rundt kiosken.

**Parkering**: 3 vakter på p-plassen, 1 ved nedkjøring til Brottet bl.a. for anvisning av HC-plasser. Veksel og vester hentes i kiosken på forhånd.

**Områdevakter 3 -4 vakter**: Påse at alminnelig orden og ro opprettholdes. Spesielt påse at alkohol ikke tas med inn i området eller med ut av området. Rydde i området, spesielt er dette viktig etter pausen og i etterkant av forestillingen. Vester hentes i kiosken

**Diverse**:

Om noen ønsker å ligge med båt ved brygga evt. også over natten betales kr 50 (forestillingen), kr 100,- (over natten). Dette betales enten kontakt i kiosken eller til Vipps : 15948 (Hkvf)

Ta kontakt med Paul H – mobil 41463771 om det er noe å spørre om

Paul Henriksen